Næstved rykker med 3-0 ude over Jammerbugt i 1. division. Marienlyst tabte samtidigt 4-2 hos Næsby.

Næstsidste spillerunde i 2. division Vest kunne byde på en afgørelse i toppen, hvor Næstved på forhånd var fire point foran forfølgerne Marienlyst.

Og den kom reelt allerede efter første halvleg, hvor Marienlyst faldt sammen hos Næsby. Værterne, der var truet af nedrykning, gjorde således kort proces mod rækkens ellers bedste udehold.

Den tidligere OB'er Timmi Johansen åbnede til 1-0 efter bare et minut, og siden øgede Mikkel Ørbech til både 2-0 og 3-0 inden pausen og nåede dermed personligt op på 10. sæsonmål.

Næstved sørgede efter pausen i det nordjyske selv for en cementering af oprykning med scoringer af Stefan Nygaard, Patrick Hansen og Mikkel Rygaard og en 3-0-sejr.

Samtidigt kørte Næsby en 4-2-sejr hjem mod Marienlyst, og dermed er spændingen afblæst. Næstved følger Helsingør i 1. division.